'Plat-op-aarde' dominee maak U'hage draai | News24
'Plat-op-aarde' dominee maak U'hage draai
=Ds. Riekert Botha is die gasprediker tydens 'n geestelike verrykingsnaweek wat op Uitenhage aangebied word. Foto: VERSKAF
Ds. Riekert Botha het op RSG bekend geword vir sy raakvat en plat-op-die-aarde benadering tot geestelike onderwerpe.
Die radioprogram "Brêkfis met Derrich" het sy gewildheid as predikant laat toeneem en deesdae tree hy landwyd op by geloofsbyeenkomste. Sy aktuele, maar ook eg Bybelse benadering tot geloofsake verleen aan hom 'n geloofwaardigheid by sy luisteraars en lesers.
As bekende skrywer het hy boeke soos onder andere "Voluit Menswees", "Pleisters vir die Siel" en "In Jesus se Voetspore" die lig laat sien.
Ds. Botha is die gasspreker en -prediker by 'n geestelike verrykingsnaweek wat deur NG Kerk Uitenhage-Oos op die dorp aangebied word. Die tema van die naweek is "Volg in die Voetspore van Jesus".
Aktiwiteite begin Saterdag, 16 April om 08:00 met 'n manne-ontbyt (R100/persoon) en die middag om 15:00 kom vroue byeen vir 'n damestee (R70/persoon). Sondag, 17 April word die erediens om 09:00 deur Ds. Botha gelei en die fokus is dan op "Gesinne in die voetspore van Jesus".